ગઇ કાલે દિવસના અંતે બીએસઇ સેન્સેક્સ ૩૨૯.૨૬ પોઇન્ટના ઘટાડે ૨૬,૨૩૦.૬૬, જ્યારે એનએસઇ નિફ્ટી ૧૦૬.૧૦ પોઇન્ટના ઘટાડે ૮,૦૮૬.૮૦ પોઇન્ટની સપાટીએ બંધ જોવાઇ હતી. સપ્તાહ દરમિયાન શેરબજારમાં સાધારણ ૦.૩૦ ટકાનો ઘટાડો નોંધાયો હતો. બજારના જાણકારોના જણાવ્યા પ્રમાણે બજારમાં રિઝનેબલ કરેક્શનની જરૂરિયાત હતી તે થઇ ગઇ છે. સ્થાનિક બજારનો બધો જ આધાર વૈશ્વિક બજારના મૂડ ઉપર છે. વૈશ્વિક બજારનું સેન્ટિમેન્ટ બગડે તો તેની સીધી અસર સ્થાનિક બજાર ઉપર જોવાઇ શકે છે, જોકે આગામી સપ્તાહે આરબીઆઇની મોનેટરી પોલિસી કમિટીની બેઠક છે, જેની જાહેરાત બુધવારે થશે.